Izgled njihovog doma prikazuje i finansijsko stanje Weasleyevih koji su siromašni po čarobnjačkim standardima. Gospodin Weasley pokazuje nevjerojatnu zainteresiranost za bezjake i sve što se uz njih veže, pa je čak rekao i da je njegov životni cilj saznati kako avioni ostaju u zraku. Gospodin Weasley je zbog svojeg hobija odlučio ostati u Uredu za zloupotrebu bezjačkih artefakata. Njegov posao mu je omogućavao da istražuje svoj hobi, ali zbog njegove male plaće i sedmero djece, Weasleyevi teško spajaju 'kraj s krajem'. U Harry Potteru i Princu miješane krvi gospodin Weasley je promaknut i postao je šef novoosnovanog Ureda za otkrivanje i zapljenu lažnih odbrambenih čarolija i zaštitnih predmeta.